Diari Oficial de la Generalitat Valenciana


Sumari del DOGV 5653, del 04-12-2007 (2007/14584)

RESOLUCIÓ de 29 d'octubre de 2007, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural consistent en desplaçament en alta pressió A (APA)(1) per obres de l'AVE, tram Chiva-Aldaia, al terme municipal de Chiva, província de València. Expedient: CBREDE/2006/87/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14871


Data del document
:   29-10-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Chiva
    * empresa privada
    * gas natural

RESOLUCIÓ de 29 d'octubre de 2007, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural consistent en desplaçament en alta pressió A (APA)(1) per obres de l'AVE, tram Chiva-Aldaia, al terme municipal de Chiva, província de València. Expedient: CBREDE/2006/87/46. [2007/14009]  
Vist l'expedient amb referència CBREDE 2006/87/46, incoat pel Servici Territorial d'Energia de València, a instància de Gas Natural Distribución, SDG, SA, amb domicili als efectes de notificacions a València (46597), Gravador Esteve, 14, relatiu a la sol·licitud de 22 de desembre de 2006, sobre l'autorització administrativa i l'aprovació del projecte d'execució per a la construcció de les instal·lacions corresponents a la xarxa de gas natural consistent en el desplaçament de la canonada en acer de 4''en alta pressió A (APA)(1) per obres de l'AVE, tram Chiva-Aldaia, al terme municipal de Chiva, província de València. S'adjunta el projecte firmat per l'enginyer industrial, Sr. Federico Arroyo Gómez i visat pel Col·legi d'Enginyers Industrials de la Comunitat Valenciana, Demarcació de València, en data 30 de novembre de 2006.  
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València el dia 28 de febrer de 2007, en el Diari Oficial de la Comunitat Valenciana de 18 de juny de 2007, i en els diaris de premsa El Mundo i ABC del dia 20 de juny de 2007. Segons consta en l'expedient remés no s'han presentat al·legacions a la petició efectuada.  
Vist que de conformitat amb el que establix el Reial Decret 1434/2002, es va remetre separata de la instal·lació projectada a l'Ajuntament de Chiva, únic afectat, que contenia les característiques generals de la instal·lació, als efectes d'establir les oportunes condicions tècniques, i es va remetre informe per mitjà del qual es resol sobre el futur contingut de la corresponent llicència municipal sobre mesures durant l'execució de les obres. El referit escrit es va traslladar a l'empresa peticionària, que va manifestar la seua conformitat amb les condicions expressades.  
Vist que igualment i d'acord amb el mencionat Reial Decret 1434/2002, es va remetre separata de la instal·lació projectada que contenia les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats als efectes de prestar la seua conformitat o oposició al projecte i establir, si és el cas, les condicions tècniques procedents.   
D'acord amb la documentació que es troba en l'expedient, concretament van ser remesos a:  
Administrador d'Infraestructures Ferroviàries (ADIF), que va remetre contestació al Servici Territorial d'Energia i mostra la seua conformitat tècnica a la solució plantejada per a la instal·lació.  
Red Eléctrica Española, SA, manifesta que segons la documentació aportada, la instal·lació projectada podria afectar la línia elèctrica L/400 kV Cofrentes-l'Eliana (obertura 33-34), a causa del projecte de modificació de l'esmentat tram com a conseqüència també de les obres de l'AVE, i establix les condicions generals i particulars que haurà de preveure la peticionària per a l'execució.  
Diputació de València. Servici de Carreteres, informa que no li afecta la instal·lació sol·licitada.  
Els referits escrits es van traslladar a l'empresa peticionària, i es va manifestar la seua conformitat amb les condicions expressades.  
Vist que Gas Natural Distribución, SDG, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la de desplaçar la canonada actualment existent a fi de permetre la construcció de les obres de la plataforma del futur traçat de l'AVE, dels seus vials i dels accessos actuals i en projecte de l'autovia A-3, en el tram des de Chiva a Aldaia, situades al municipi de Chiva, a l'hora de donar servici a aquelles indústries que queden ubicades en esta àrea d'influència.  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març, de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, contingut i requisits d'esta, així com que seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que resulten aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i que resulta d'aplicació la disposició transitòria huitena de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Atorgar l'autorització administrativa a l'empresa Gas Natural Distribución SDG, SA, per a la construcció de les instal·lacions a la xarxa de gas natural consistent en desplaçament en alta pressió A (APA)(1) per obres de l'AVE, tram Chiva-Aldaia, al terme municipal de Chiva, província de València.  
Esta autorització quedarà sotmesa a les condicions que figuren a continuació:   
1. La Companyia Gas Natural Distribución, SDG, SA, complirà les obligacions que estrictament s'assenyalen en l'article 74 de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
2. El titular d'esta autorització disfrutarà, com a distribuïdor, dels drets que assenyala l'article 75 de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.  
3. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
4. Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
5. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
6. Esta autorització s'atorga sense perjuí de tercers i deixa fora de perill els drets particulars.  
7. Serà causa de revocació d'esta autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon   
Aprovar el projecte tècnic d'execució firmat per l'enginyer industrial Sr. Federico Arroyo Gómez i visat pel Col·legi d'Enginyers Industrials de la Comunitat Valenciana, Demarcació de València, en data 30 de novembre de 2006, les característiques principals del qual es mencionen a continuació:  
Tipus de gas: gas natural.  
Traçat: entre respectives T de presa en càrrega i obturació Wy-Tee per a connexió, per mitjà de soldadura, amb la xarxa de gas actual existent. El seu traçat discorre per la part sud de l'autovia A-3 en el tram comprés entre el km 320 al 323, creua la plataforma de l'AVE en el seu extrem inicial i final, i es manté paral·lel a la via del tren, excepció feta de la part de canonada situada enfront de la urbanització Olimar i altres, per la situació del canvi de vial.  
Longitud: 3.602,09 m.  
Canonades. Característiques:  
D'acer, amb diàmetre de 4'', especificació API 5L, qualitat grau B i grossària mínima de 4 mm.  
L'alimentació de la urbanització abans citada, es realitzarà amb la inserció d'una T en la nova canalització, que recorrerà en paral·lel la canonada actual que se substituïx, fins a l'ERM, també existent, amb una T de presa en càrrega i obturació.  
Revestiment extern per a la canonada per mitjà de polietilé extrudit d'1,8 o 3,5 mm, igualment per a unions i accessoris. Disposa de protecció catòdica per mitjà de corrent galvànic imprés, que donarà continuïtat a la canalització existent.  
Seran soterrades a una profunditat mínima de 0,8 m, entesa esta com a distància entre la superfície del terreny i la seua generatriu superior, d'acord amb el que h ha establit i tipus de terreny on s'ubica, encara que es mantindrà la profunditat de la canonada actualment existent d'1,50 m com a mínim, al llarg de la calçada.  
La canalització disposarà d'una llosa de formigó en massa, de 15 cm de grossària, que serà complementada amb mallat en els esmentats trams inicial i final, en els quals la canonada creua la plataforma del tren.  
Pressió de disseny. Pressió màxima de treball: alta pressió A (APA)(1).  
Pressupost: 208.689 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006 de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
2. El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial, així com els requisits tècnics essencials i mesures de seguretat mínimes incloses en les instruccions tècniques complementàries de conformitat amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El termini d'execució de les obres serà de 6 mesos a partir de la notificació d'esta resolució. No obstant això, amb anterioritat a la finalització del dit termini, Gas Natural Distribución, SDG, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) APA: 4 bar< P (16 bar.  
València 29 d'octubre de 2007.- El director general d'Energia: Antonio Cejalvo Lapeña.